
ประชาสัมพันธ์ 
โครงการสร้างเสริมสุขภาพเชิงรุก เพื่อลดภาวะคลอดก่อนกำหนด

[bookmark: _GoBack] ด้วยคณะแพทย์ศาสตร์ ศิริราชพยาบาล ในฐานะคณะกรรมการอำนวยการโครงการเครือข่ายสุขภาพมารดาและทารกเพื่อครอบครัวไทย ในพระราชูปถัมภ์สมเด็จพระบรมโอรสาธิราชฯ สยามมกุฏราชกุมาร ร่วมกับกระทรวงมหาดไทย ได้ดำเนินโครงการสร้างเสริมสุขภาพเชิงรุก เพื่อลดภาวะคลอดก่อนกำหนด เพื่อขับเคลื่อนและบูรณาการ การทำงานร่วมกันในระบบส่งเสริมสุขภาพและดูแลรักษาหญิงตั้งครรภ์ เพื่อลดอัตราการคลอดก่อนกำหนดของประเทศ
 	องค์การบริหารส่วนตำบลศรีสุขสำราญ ได้ดำเนินโครงการสร้างเสริมสุขภาพเชิงรุก เพื่อลดภาวะคลอดก่อนกำหนด เพื่อขับเคลื่อนและบูรณาการ การทำงานร่วมกันในระบบส่งเสริมสุขภาพและดูแลรักษาหญิงตั้งครรภ์ เพื่อลดอัตราการคลอดก่อนกำหนดของประเทศ
องค์การบริหารส่วนตำบลศรีสุขำสราญ จึงขอประชาสัมพันธ์ สื่อชุดความรู้เกี่ยวกับการป้องกันการคลอดก่อนกำหนด รวมถึงการปฏิบัติตัวของแม่ การดูแลรักษาสุขภาพ การได้รับสารอาหารที่เป็นประโยชน์และเพียงพอตั้งแต่ก่อนตั้งครรภ์ ขณะตั้งครรภ์ ตลอดจนถึงเมื่อเกิดมาเป็นทารก เพื่อสร้างการรับรู้ การเข้าใจ เพื่อลดภาวะคลอดก่อนกำหนด และเพื่อลดอุบัติการณ์การคลอดก่อนกำหนด
ภาวะเจ็บครรภ์คลอดก่อนกำหนด
คือภาวะที่มดลูกมีการหดรัดตัวสม่ำเสมอ ส่งผลให้ปากมดลูกเปิดและคลอดหลังสัปดาห์ที่ 20 และก่อนสัปดาห์ที่ 37 ของการตั้งครรภ์  ภาวะเจ็บครรภ์คลอดก่อนกำหนดอาจทำให้ทารกคลอดก่อนกำหนด ซึ่งจะส่งผลต่อสุขภาพของทารกเนื่องจากการพัฒนาของอวัยวะยังไม่ครบถ้วนสมบูรณ์ ทารกที่คลอดก่อนกำหนดจำเป็นต้องได้รับการดูแลเป็นพิเศษ ในหอผู้ป่วยทารกแรกเกิด  สาเหตุของภาวะเจ็บครรภ์คลอดก่อนกำหนดนั้นยังไม่แน่ชัด โดยภาวะดังกล่าว สามารถเกิดขึ้นได้กับหญิงตั้งครรภ์ได้ทุกคน
อาการ
1. การหดรัดตัวของมดลูกอย่างสม่ำเสมอหรือบ่อย ๆ
2. ปวดหลังล่างเป็นประจำ
3. รู้สึงปวดถ่วงบริเวณเชิงกรานหรือท้องน้อย
4. มีเลือดออกทางช่องคลอด
5. ภาวะถุงน้ำคร่ำรั่วก่อนกำหนด
6. ลักษณะของตกขาวที่เปลี่ยนไป
ควรไปพบแพทย์เมื่อไร  
· หากมีอาการดังกล่าวหรือเกิดความกังวลใจ ควรไปพบแพทย์ทันที ไม่ต้องอายหากอาการดังกล่าวกลายเป็นเพียงอาการเจ็บท้องหลอก
ปัจจัยเสี่ยง
· อายุมารดาตอนตั้งครรภ์ เช่น อายุน้อยหรือมากเกินไป
· ระยะห่างระหว่างการตั้งครรภ์ครั้งก่อนน้อยกว่า 6 เดือน หรือมากกว่า 59 เดือน
· เคยมีภาวะเจ็บครรภ์คลอดก่อนกำหนดมาก่อน
· ตั้งครรภ์ลูกแฝด
· ภาวะปากมดลูกสั้น
· ภาวะน้ำคร่ำมาก
· มีปัญหาเรื่องมดลูก เช่น มีเนื้องอก หรือรกเกาะต่ำ มีเลือดออก
· การติดเชื่อที่น้ำคร่ำหรืออวัยวะสือพันธุ์
· มีโรคประจำตัว เช่น โรคเบาหวาน โรคความดันโลหิตสูง โรคภูมิแพ้ตัวเอง หรือวาวะซึมเศร้า
· ผ่านเหตุการณ์ที่ส่งผลต่อร่างกายหรือจิตใจ เช่น การเสียชีวิตของบุคคลอันเป็นที่รัก
· การสูบบุหรี่หรือใช้สารเสพติด
ภาวะแทรกซ้อน
ภาวะเจ็บครรภ์คลอดก่อนกำหนด อาจนำไปสู่การคลอดทารกคลอดก่อนกำหนดซึ่งส่งผลให้ทารกมีปัญหาด้านสุขภาพเนื่องจากอวัยวะต่างๆยังไม่พัฒนาเต็มที่ ทารกมีน้ำหนักต่ำกว่าเกณฑ์ อาจมีปัญหาเรื่องระบบการหายใจ ปัญหาด้านสายตาและการมองเห็น ทารกที่เกิดก่อนกำหนดยังมีความเสี่ยงต่อภาวะสมองพิการ และปัญหาทางด้านการเรียนรู้และพฤติกรรม
การป้องกัน
ภาวะเจ็บครรภ์คลอดก่อนกำหนดไม่สามารถป้องกันได้ แต่การดูแลสุขภาพคุณแม่ตั้งครรภ์ก็มีส่วนช่วยส่งเสริมสุขภาพครรภ์ให้แข็งแรง
· พบสูตินรีแพทย์ตามนัดทุกครั้ง ปรึกษาแพทย์หากมีอาการที่ทำให้กังวลใจ
· รับประทานอาหารที่มีประโยชน์
· หลีกเลี่ยงการใช้สารเสพติดหรือสูบบุหรี่
· หากมีโรคประจำตัว ควรแจ้งแพทย์และดูแลควบคุมอาการของโรค
· หลีกเลี่ยงการตั้งครรภ์ที่เว้นระยะห่างระหว่างตั้งครรภ์น้อยกว่า 6 เดือน หรือมากกว่า 59 เดือน
· ดูแลควบคุมโรคประจำตัวหากมี

